Sudža

Sudža (vene keeles Суджа) on linn Venemaal Kurski oblastis, Sudža rajooni keskus. Asub Ukraina piiri lähedal (kaugus 9 km) Sudža jõe ääres, 87 km (autoteed pidi 111 km) Kurskist edelas.http://www.mojgorod.ru/kursk_obl/sudzha/index.html

 Ajalugu 
 Varasem 
Linn asutati Vene-Poola sõja ajal 1664. aastal kindlusena Venemaa edelapiiri lähedal ja kuulus kohalikku kindlustuste süsteemi. Linnas paiknes Sumõ kasakate sadakond.Рагозин Г. С. Опись новопостроенного города Суджи. — 1664. Pärast Vene-Poola sõja lõppu liideti Ukraina Venemaaga. Linn kaotas oma sõjalise tähtsuse, kuid muutus kaubanduslinnaks, mille juures ristusid kaubateed. 1708. aastal sai linn Kiievi kubermangu osaks, hiljem Belgorodi provintsi osaks Kiievi kubermangu koosseisus.

1897. aasta rahvaloenduse kohaselt elas linnas 7433 inimest, kellest 61,2% olid ukrainlased, 37,2% venelased, 1,2% juudid ja 0,3% poolakad.

19. sajandi lõpus oli Sudža väike tööstus- ja kultuurikeskus, kus elas ligi 7500 inimest, kellest 61% olid ukrainlased.  XIX sajandil oli linnas heal tasemel keraamikatootmine. 19. sajandi lõpus osaleti Pariisi näitusel, kus anti linna keraamikameistritele mitmeid auhindu. 

Venemaa kodusõja ajal käis linn eri poolte relvaüksuste võitluses käest kätte. Alates 1922. aasta detsembrist jäi linn kuuluma Venemaa Nõukogude Sotsialistliku Föderatiivse Vabariigi koosseisu. Teises maailmasõjas sai linn tugevalt kannatada.

2022. aasta rahvaloenduse andmetel oli linna 5127 elanikust 96% venelased. Итоги Всероссийской переписи населения 2020 года. Том 5. Национальный состав и владение языками. Дата обращения: 20 октября 2023.

 XXI sajand 
Pärast Venemaa teostatud sissetungi Ukrainasse alustasid Ukraina relvajõud 6. augustil 2024 Venemaa piiri ületamist Kurski oblastis Sudža ümbruses. Algasid relvakokkupõrked Vene piirivalvuritega ja väiksemate piirkonnas paiknenud üksustega. Vene allikate andmetel osalesid neis Ukraina armee üksused ja Ukraina-meelse Vene Vabatahtlike Korpuse liikmed. Ukraina üksuste mehhaniseeritud rünnak tõrjuti Vene allikate sõnul väidetavalt tagasi."Fierce fighting" erupts in Russia's border region amid Ukrainian raid.  Newsweek. 

Mõttekoda ISW teatas aga oma sõjaülevaates, et Ukraina väed liikusid Kurski suunal edasi ja jõudsid 10 kilomeetri sügavusele oblastisse. Seda kinnitasid 7. augustil avaldatud geolokatsiooni kaadrid. Päeva jooksul saabus info, et Sudžas pole enam mobiiliühendust ning paljudes majades ei ole elektri-, gaasi- ega veevarustust.Суджа Курской области отрезана от воды, света и связи на фоне наступления ВСУ. Радио Свобода (7 августа 2024). Suur osa elanikkonnast lahkus linnast omal ettevõtmisel, organiseeritud evakueerimist võimud märkimisväärselt ei korraldanud.У Росії заявляють, що ЗСУ «прорвалися» в Курську область. Що відомо. Бабель. Архів оригіналу за 7 серпня 2024. Seejärel sai teatavaks, et linna on sisenenud Ukraina relvajõud, kes hõivasid ka Sudža gaasimõõtmisjaama. Hiljem saabusid teated, et Ukraina väed jätkasid pealetungi ja jõudsid vähemalt 15 kilomeetri kaugusele piirist.Ukraina väed liiguvad Kurski oblastis edasi. err.ee, 8. august 2024.

8. augustil väitsid Vene sõjablogijad, et "Sudža on meile põhimõtteliselt kadunud" ja et Ukraina väed liiguvad Lgovi suunas.Battles rage in Kursk region after Ukraine's largest incursion yet into Russia. France 24. Retrieved August 8, 2024.

Ukraina vabatahtlike armee Південь (Keskpäev) pressiesindaja sõnul õnnestus Ukraina relvajõududel 9. augustil Sudžas oma kontrolli alla võtta Vene armee laskemoonalaod.Призначалися для наступу на Сумщину: ЗСУ захопили склад з боєприпасами біля Суджі. ФОКУС (укр.). 9 серпня 2024.

 Gaasitransiit  
20. sajandi teises pooles rajati Sudža lähedale maagaasitorujuhtme transiitjaam. Gaasimõõtejaama läbib Venemaa suurim gaasitarnete transiiditorustik, mis kulgeb edasi läbi Ukraina Euroopasse, torustiku läbimõõt on 1420 mm. Selle gaasitorustiku läbilaskevõime on 2,5 korda suurem kui teistel selle suuna gaasitransiitjaamadel.Маршрут через ГИС "Суджа" является основным путем на Балканы - Газпром. Экономика. РИА Новости Украина (14 января 2009). 2024. aastal jäi see viimaseks töötavaks maagaasi tarnepunktiks varem rajatute hulgas, mille kaudu suunati Venemaa maagaasi läbi Ukraina Euroopasse. Pärast gaasimõõtejaama hõivamist Ukraina väeüksuste poolt 2024. aasta augusti algul tekkis Ukrainal võimalus Venemaa gaasitarne täielikuks sulgemiseks Kesk-Euroopa suunal.Zelenskõi nõunik kinnitas Venemaal asuva Sudža gaasimõõtejaama hõivamist maailm.postimees.ee, 08.08.2024. 8. augustil vähenes Ukraina GTS-operaatori andmetel Venemaa gaasi transiit läbi Ukraina kulgeva gaasitorustiku tavapäraselt 42-42,4 miljonilt m³-lt 37,25 miljonile m³-le.Транзит российского газа через Украину упал — "Экономическая правда". BBC News Русская служба (8 августа 2024).

Kuna Nord Stream 2 gaasitorustiku kaudu tarnet ei toimunud, plaanis Gazprom varem, 2023. aasta alguses, suurendada gaasi vooluhulka selles torujuhtmes eelneva aastaga võrreldes 20%.Russian gas transit to Europe via Ukraine to rise 20%: Gazprom. 

Vaata ka
Lahingud Kurski oblastis

 Viited 

 Välislingid 

Vene Z-kanalite teatel hõivasid Ukraina väed Kurski oblastis kolm küla. delfi.ee, 7. august 2024.
Zelenskõi nõunik kinnitas Venemaal asuva Sudža gaasimõõtejaama hõivamist. Postimees, 8. august 2024.
 In Photos: The Kursk Region Town of Sudzha Following Ukraine's Withdrawal. The Moscow Times, 26. märts 2025

Kategooria:Kurski oblasti linnad